CELEX: 62009CA0393
Language: sl
Date: 2010-12-22 00:00:00
Title: Zadeva C-393/09: Sodba Sodišča (tretji senat) z dne 22. decembra 2010 (predlog za sprejetje predhodne odločbe Nejvyšší správní soud – Češka republika) – Bezpečnostní softwarová asociace – Svaz softwarové ochrany proti Ministerstvo kultury (Intelektualna lastnina — Direktiva 91/250/EGS — Pravno varstvo računalniških programov — Pojem „vse oblike izraza računalniškega programa“ — Vključitev ali nevključitev grafičnega uporabniškega vmesnika — Avtorska pravica — Direktiva 2001/29/ES — Avtorska pravica in sorodne pravice v informacijski družbi — Televizijsko oddajanje grafičnega uporabniškega vmesnika — Priobčitev dela javnosti)

26.2.2011   
            
            
               SL
            
            
               Uradni list Evropske unije
            
            
               C 63/8
            
         Sodba Sodišča (tretji senat) z dne 22. decembra 2010 (predlog za sprejetje predhodne odločbe Nejvyšší správní soud – Češka republika) – Bezpečnostní softwarová asociace – Svaz softwarové ochrany proti Ministerstvo kultury
   (Zadeva C-393/09) (1)
   
   (Intelektualna lastnina - Direktiva 91/250/EGS - Pravno varstvo računalniških programov - Pojem „vse oblike izraza računalniškega programa“ - Vključitev ali nevključitev grafičnega uporabniškega vmesnika - Avtorska pravica - Direktiva 2001/29/ES - Avtorska pravica in sorodne pravice v informacijski družbi - Televizijsko oddajanje grafičnega uporabniškega vmesnika - Priobčitev dela javnosti)
   2011/C 63/14
   Jezik postopka: češčina
   
      Predložitveno sodišče
   
   Nejvyšší správní soud
   
      Stranki v postopku v glavni stvari
   
   
      Tožeča stranka: Bezpečnostní softwarová asociace – Svaz softwarové ochrany
   
      Tožena stranka: Ministerstvo kultury
   
      Predmet
   
   Predlog za sprejetje predhodne odločbe – Nejvyšší správní soud – Razlaga člena 1(2) Direktive Sveta z dne 14. maja 1991 o pravnem varstvu računalniških programov (UL L 122, str. 42) in člena 3(1) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL L 167, str. 10) – Vključitev ali nevključitev grafičnega uporabniškega vmesnika v pojem „vse oblike izraza računalniškega programa“ iz člena 1(2) Direktive 91/250
   
      Izrek
   
   
               1.
            
            
               Grafični uporabniški vmesnik ni oblika izraza računalniškega programa v smislu člena 1(2) Direktive Sveta 91/250/EGS z dne 14. maja 1991 o pravnem varstvu računalniških programov in ni upravičen do avtorskopravnega varstva računalniških programov na podlagi te direktive. Toda tak vmesnik je kot delo lahko upravičen do avtorskopravnega varstva na podlagi Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi, če je avtorjeva lastna intelektualna stvaritev.
            
         
               2.
            
            
               Televizijsko oddajanje grafičnega uporabniškega vmesnika ne pomeni priobčitve javnosti avtorskopravno varovanega dela v smislu člena 3(1) Direktive 2001/29.
            
         
      (1)  UL C 11, 16.1.2010.